امریکا قوشمه ایالت لریده بیرینچی مرته بیر تورک, تورک لرنینگ اینگ کوپ بولگن نیوجرسی ایالتی ده گی پترسون شهری نینگ امنیه قوماندانی ایتیب تعینلندی.
پترسون امنیه قوماندان لیگی ده 32 ییل دن بیری ایشلب کیلیاتگن ابراهیم مایک بایکورا, پترسون شهردارلیگی ده بولیب اوتگن بیر مراسم آرقه لی رسماً اوز وظیفه سی گه باشله دی.
تورک دیپلمات لر دن تشقری, نیویورک و نیوجرسی ده یشیاتگن تورک جمعیت لر نینگ اعضا لری, پترسون شهری رهبریتی نینگ یوقاری مرتبه لی مسئول لری و بایکورا نینگ عایله سی و قرینداش- اوروغ لری نینگ هم اشتراکی بیلن بولیب اوتگن مراسم امریکا قوشمه ایالتلری نینگ ملی سرودی و دعا بیلن باشله دی.
مراسم ده معروضه قیلگن پترسون شهرداری اندر سای, "بایکورا, پترسون شهری نینگ بیرینچی تورک و مسلمان امنیه قوماندانی دن عبارت بولدی" دییه قید ایتدی.
کیین چه لیک ابراهیم مایک بایکورا, قرآن کریم گه قول قویب آنت ایچدی.
بایکورا قیلگن صحبتی ده, پترسون نینگ یریم عصر دن بیری اویی ایکن لیگی نی بیلدیررایکن, اوشبو شهر گه خذمت قیلیش بیلن فخرله نه دیگن لیگی نی معلوم قیلدی.
مراسم اداغیده تورک تیلیده دعا قیلینیشی آرتیدن, تبریک لر نی قبول قیلگن بایکورا, تورک ایکن لیگی سببلی و توغیلگن جایی اوچون فخرله نیاتگن لیگی نی بیلدیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
